CELEX: C2007/269/45
Language: mt
Date: 2007-11-10 00:00:00
Title: Kawża C-375/07: Talba għal deċiżjoni preliminari mressqa minn Hoge Raad der Nederlanden (L-Olanda) fit- 3 ta' Awwissu 2007 — Staatssecretaris van Financiën vs Heuschen & Schrouff Oriental Foods Trading BV

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/23
            
         Talba għal deċiżjoni preliminari mressqa minn Hoge Raad der Nederlanden (L-Olanda) fit-3 ta' Awwissu 2007 — Staatssecretaris van Financiën vs Heuschen & Schrouff Oriental Foods Trading BV
   (Kawża C-375/07)
   (2007/C 269/45)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden
   Partijiet fil-kawża prinċipali
   
      Rikorrenti: Heuschen & Schrouff Oriental Foods Trading BV
   
      Konvenut: Staatssecretaris van Financiën
   Domandi preliminari
   
               1)
            
            
               Il-folji, kif inhuma deskritti fl-Anness tar-Regolament tal-Kummissjoni (KE) Nru 1196/97 tas-27 ta' Ġunju 1997 […] (1), jaqgħu taħt l-intestatura 1905 tan-nomenklatura magħquda, jekk minkejja li jkunu folji magħmula minn dqiq tar-ross, melħ u ilma, u li huma mnixxfin, ma jiġux sottoposti għal trattament termiku?
            
         
               2)
            
            
               Fid-dawl tat-tweġiba għad-domanda preċedenti, ir-regolament iċċitat iktar 'il fuq jibqa' validu?
            
         
               3)
            
            
               L-Artikolu 871 tar-Regolament tal-Kummissjoni (KEE) Nru 2454/93 tat-2 ta' Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jwaqqaf il-Kodiċi Doganali tal-Komunità (2), kif emendat mir-Regolament tal-Kummissjoni (KE) Nru 1677/98 tad-29 ta' Lulju 1998 (3) għandu jiġi interpretat fis-sens li, fejn, skond l-imsemmi Artikolu 871(1), l-awtorità doganali għandha l-obbligu li tirreferi każ lill-Kummissjoni qabel ma tirrinunzja milli twettaq irkupru a posteriori fir-rigward ta' tali każ, il-qorti nazzjonali, mitluba tiddeċiedi fuq rikors imressaq minn min għandu jħallas it-taxxa kontra d-deċiżjoni ta' l-awtorità doganali li jsir irkupru a posteriori, m'għandhiex is-setgħa li tannulla l-irkupru a posteriori fuq il-premessa li ġew sodisfatti l-kundizzjonijiet, fost liema l-Artikolu 220(2)(b), li jinvolvu rinunzja għall-irkupru a posteriori, bil-kontra ta' dak li temmen il-Kummissjoni?
            
         
               4)
            
            
               Jekk ir-risposta għat-tielet domanda hija fis-sens li l-fatt li l-Kummissjoni tingħata ċertu kompetenza deċiżjonali fir-rigward ta' l-irkupru tad-dazji doganali ma jinvolvix limitazzjoni tal-kompetenza tal-qorti nazzjonali mitluba tagħti deċiżjoni fuq rikors dwar l-irkupru tad-dazji doganali, id-dritt Komunitarju jinkludi dispożizzjoni oħra li tiggarantixxi applikazzjoni uniformi tad-dritt Komunitarju ladarba, f'każ partikolari, il-kunsiderazzjonijiet tal-Kummissjoni u tal-qorti nazzjonali ma jaqblux rigward il-kriterji li jiġu adottati fl-ambitu ta' l-Artikolu 220(2) tal-KDK (4) sabiex jiġi ddeterminat jekk żball ta' l-awtorità doganali setax jiġi rrilevat minn min għandu jħallas it-taxxa?
            
         
      (1)  Ir-Regolament tal-Kummissjoni Nru 1196/1997/KE tas-27 ta' Ġunju 1996, li jikkonċerna l-klassifikazzjoni ta' ċerta merkanzija fin-nomenklatura magħquda (ĠU L 170, p. 13).
   
      (2)  ĠU L 253, p. 1.
   
      (3)  ĠU L 212, p. 18.
   
      (4)  ĠU L 302, p. 1.